stanford-oval/wikipedia huggingface dataset:
เขตรักษาพันธุ์สัตว์ป่าคลองพระยา
ทรัพยากรป่าไม้

เป็นแหล่งรวบรวมทางพันธุกรรมของพันธุ์พืช จากการศึกษาพบว่าในพื้นที่เขตรักษาพันธุ์สัตว์ป่าคลองพระยามีพรรณพืช จำนวน 142 ชนิด ทั้งในป่าดิบชื้นและป่าภูเขาหินปูน ที่น่าสนใจเป็นพิเศษ ในพื้นที่เขตรักษาพันธุ์สัตว์ป่าคลองพระยา มีป่าภูเขาหินปูน ซึ่งเป็นป่าไม้อีกชนิดหนึ่งมีคณะผู้ศึกษาได้พบ และได้แบ่งป่าชนิดนี้ไว้ เพื่อประโยชน์ในการศึกษาวิจัยที่อาจจะเกิดขึ้น ในเรื่องที่เกี่ยวข้องกับพรรณไม้และการเจริญเติบโตของไม้ในป่าชนิดนี้และยังมีเป็นป่าดงดิบ ป่าเบญจพรรณ และทุ่งหญ้า มีไม้ยาง ไม้หลุมพอ มีแหล่งน้ำอุดมสมบูรณ์
ทรัพยากรสัตว์ป่า

มีสัตว์ป่าสำคัญหลายชนิด เช่น สมเสร็จ เก้ง กระทิง ลิง ค่าง กวาง และนกชนิดต่าง ๆ ที่เหมาะแก่การศึกษาค้นคว้าวิจัย
เขตรักษาพันธุ์สัตว์ป่าคลองแสง

| เขตรักษาพันธุ์สัตว์ป่าคลองแสง |
| --- | --- |
ไอยูซีเอ็นประเภท 1ก (สงวนธรรมชาติเข้มข้น)
ที่ตั้งของเขตรักษาพันธุ์สัตว์ป่าคลองแสงแสดงแผนที่จังหวัดสุราษฎร์ธานีเขตรักษาพันธุ์สัตว์ป่าคลองแสง (ประเทศไทย)แสดงแผนที่ประเทศไทย
ที่ตั้ง: จังหวัดสุราษฎร์ธานี
พิกัด: 9°10′N 98°35′E﻿ / ﻿9.167°N 98.583°E﻿ / 9.167; 98.583
พื้นที่: 1,155 ตารางกิโลเมตร (722,000 ไร่)
จัดตั้ง: 8 พฤษภาคม พ.ศ. 2529
หน่วยราชการ: กรมอุทยานแห่งชาติ สัตว์ป่า และพันธุ์พืช
เขตรักษาพันธุ์สัตว์ป่าคลองแสง ประกาศเป็นเขตรักษาพันธุ์สัตว์ป่าเมื่อ พ.ศ. 2517 มีอาณาเขตครอบคลุมท้องที่ตำบลตะกุกเหนือ อำเภอวิภาวดี และตำบลเขาพัง ตำบลไกรสร อำเภอบ้านตาขุน จังหวัดสุราษฎร์ธานี มีเนื้อที่ 772,500 ไร่ ถูกเพิกถอนเขตน้ำท่วมและพื้นที่เขื่อนรัชชประภาเมื่อ พ.ศ. 2526 เนื้อที่ 49,875 ไร่ พ.ศ. 2528 เนื้อที่ 31 ไร่ และพ.ศ. 2529 เนื้อที่ 526 ไร่ รวม 50,472 ไร่ ปัจจุบันเหลือเนื้อที่ 722,068 ไร่ หรือ 1,155.3 ตารางกิโลเมตร
ลักษณะภูมิประเทศ

เป็นเทือกเขาสลับซับซ้อนความสูงจากระดับน้ำทะเลตั้งแต่ 100 เมตร ขึ้นไปมียอดเขาวงเป็นยอดเขาสูงสุด 1,272 เมตร มีความลาดชันสูงเป็นเขาหินปูน พื้นที่จดเขตน้ำท่วมเขื่อนรัชชประภา มีแนวน้ำท่อมจากทิศใต้ไปตามลำห้วยคลองแสงผ่ากลางเขตไปด้านทิศตะวันตกเฉียงเหนือ ทิศเหนือและทิศตะวันตก จดแนวเขตจังหวัดสุราษฎร์ธานี ยอดเขาอื่นๆที่ตั้งอยู่ทางทิศเหนือของพื้นที่สูงลดหลัดลงมาตามลำดับ ได้แก่ เขาวงสูง 1,272 เมตร เขาใหญ่ 825 เมตร ทางทิศตะวันตก มีเขาชาลี สูง 864 เมตร พื้นที่ ทางด้านตะวันอออกเฉียงใต้ ในแนวเทือกเขาหินปูนมียอดเขาสูงที่สำคัญ ได้แก่ เขาหน้านกฮูกสูง 738 เมตร เขาถ้ำจันทร์สูง 773 เมตร และเขาพังสูง 785 เมตร สภาพพื้นที่ในระดับสูงตั้งอยู่ทางด้านทิศตะวันตกเฉียงเหนือและลาดลงสู่ด้านตะวันออกเฉียงใต้
ลักษณะภูมิอากาศ

มีฝนตกชุกระหว่างปลายเดือนเมษายน-มกราคม อุณหภูมิในช่วงระยะ 5 ปี ที่ผ่านมา 15.10-38.00 องศา ปริมาณน้ำฝน 1,741.40 มม.
ทรัพยากรป่าไม้

เป็นป่าดิบชื้น ชนิดไม้สำคัญคือ ตะเคียนทอง ตะเคียนหิน ยาง เสียดช่อ จำปา ยูง กระบาก นาคบุตร พยอม ตะแบก สมอพิเภก กระท้อน หว้า ปาล์ม ไผ่หลายชนิด และหวาย
ทรัพยากรสัตว์ป่า

1. สัตว์เลี้ยงลูกด้วยน้ำนม เช่น ชะนีมือขาว ค่างแว่นถิ่นใต้ ค่างดำมลายู บ่าง พญากระรอกดำ พญากระรอกบินต่างๆ กระทิง สมเสร็จ เสือโคร่ง เสือดาว เสือดำ วัวแดง กวาง เก้ง เลียงผา กระจง ลิง หมี หมาใน ชะมด] อีเห็น ช้างป่า และโดยเฉพาะอย่างยิ่ง นากจมูกขน ที่เป็นสัตว์ที่หายากมาก เป็นต้น
2. สัตว์ปีก เช่น นกเงือก นกกก นกชนหิน เหยี่ยว ไก่ฟ้า นกหว้า นกยูง และนกชนิดต่าง ๆ เป็นจำนวนมาก
3. สัตว์สะเทินน้ำสะเทินบก ได้แก่ จงโคร่ง หรือกง คางคกห้วย กบทูด ชะง่อนหิน เมืองใต้ ปาดน้ำตาล และ อึ่งอ่างมลายู
4. สัตว์เลื้อยคลาน ที่น่าสนใจในพื้นที่ได้แก่ ตุ๊ดตู่ เห่าช้าง เต่าจักร
5. ปลาน้ำจืด ปลาตะพัดหรือ ปลามังกร ปลาน้ำจืดที่ใกล้จะสูญพันธุ์
ชนิด

The various levels of the scientific classification system.

แปดลำดับขั้นสำคัญ ๆ ของการจำแนกชั้นทางวิทยาศาสตร์ ตามแผนภาพไม่ได้แสดงลำดับขั้นที่อยู่อื่น ๆ ที่อยู่ระหว่างนี้
ในวิชาชีววิทยา ชนิด หรือทับศัพท์ว่า สปีชีส์ (อังกฤษ: species, ย่อ: sp., รูปพหูพจน์ย่อ: spp.) เป็นหน่วยการจำแนกชั้นทางวิทยาศาสตร์พื้นฐานและอันดับอนุกรมวิธานหนึ่ง มักนิยามว่า ชนิดเป็นกลุ่มอินทรีย์ใหญ่สุดที่สามารถสืบพันธุ์แล้วออกลูกที่สืบพันธุ์ได้ การมีลักษณะปรับตัวเฉพาะบางท้องถิ่นอาจแบ่งชนิดต่ออีกได้เป็น "ชื่อต่ำกว่าระดับชนิด" (infraspecific taxa) เช่น ชนิดย่อย [ในทางพฤกษศาสตร์มีใช้คำอื่น เช่น พันธุ์ (variety) พันธุ์ย่อยและแบบ (forma)]
ดูเพิ่ม

การเกิดชนิดใหม่
ชนิดย่อย
แหล่งข้อมูลอื่น

http://users.rcn.com/jkimball.ma.ultranet/BiologyPages/S/Speciation.html เก็บถาวร 2016-06-13 ที่ เวย์แบ็กแมชชีน
2003-12-31, ScienceDaily: Working On The 'Porsche Of Its Time': New Model For Species Determination Offered Quote: "...two species of dinosaur that are members of the same genera varied from each other by just 2.2 percent. Translation of the percentage into an actual number results in an average of just three skeletal differences out of the total 338 bones in the body. Amazingly, 58 percent of these differences occurred in the skull alone. "This is a lot less variation than I'd expected", said Novak..."
2003-08-08, ScienceDaily: Cross-species Mating May Be Evolutionarily Important And Lead To Rapid Change, Say Indiana University Researchers Quote: "...the sudden mixing of closely related species may occasionally provide the energy to impel rapid evolutionary change..."
2004-01-09 ScienceDaily: Mayo Researchers Observe Genetic Fusion Of Human, Animal Cells; May Help Explain Origin Of AIDS Quote: "...The researchers have discovered conditions in which pig cells and human cells can fuse together in the body to yield hybrid cells that contain genetic material from both species... "What we found was completely unexpected", says Jeffrey Platt, M.D."
2000-09-18, ScienceDaily: Scientists Unravel Ancient Evolutionary History Of Photosynthesis Quote: "...gene-swapping was common among ancient bacteria early in evolution..."
| ด ค กลำดับอนุกรมวิธาน |
| --- | --- | --- | --- | --- | --- | --- | --- | --- |
|  |  |  |  | Magnorder |  |  |  |  |
| โดเมน | ไฟลัมใหญ่ | ชั้นใหญ่ |  | อันดับใหญ่ | วงศ์ใหญ่ |  |  | ชนิดใหญ่ |
| อาณาจักร | ไฟลัม | ชั้น | Legion | อันดับ | วงศ์ | เผ่า | สกุล | ชนิด/สปีชีส์ |
| อาณาจักรย่อย | ไฟลัมย่อย | ชั้นย่อย | Cohort | อันดับย่อย | วงศ์ย่อย | เผ่าย่อย | สกุลย่อย | ชนิดย่อย |
| Infrakingdom/Branch | Infraphylum | Infraclass |  | Infraorder |  | Alliance | หมู่ | Infraspecies |
|  | Microphylum | Parvclass |  | Parvorder |  |  |  |  |
แฮมเลต

| แฮมเลต |
| --- | --- |
Hamlet portrayed by Edwin Booth (ป. 1870)
เขียนโดย: วิลเลียม เชกสเปียร์
ตัวละคร:   แฮมเลต  คลอดิอัส  เกอร์ทรูด  โพโลนีอัส  โอฟีเลีย  Laertes  Horatio 
ภาษาต้นฉบับ: Early Modern English
ประเภท: Shakespearean tragedy
สถานที่: เดนมาร์ก
แฮมเลต (อังกฤษ: Hamlet) เป็นบทละครแนวโศกนาฏกรรมเขียนขึ้นโดยวิลเลียม เชกสเปียร์ เชื่อกันว่าประพันธ์ขึ้นระหว่างปี ค.ศ. 1599 และ 1601 บทละครนี้ฉากกำหนดให้ดำเนินเรื่องในประเทศเดนมาร์ก เป็นเรื่องราวเกี่ยวกับความพยายามของเจ้าชายแฮมเลตที่จะล้างแค้นลุง หรือกษัตริย์คลอดิอัส ที่ได้ลอบปลงพระชนม์อดีตกษัตริย์แฮมเลต พระบิดาของเจ้าชายแฮมเลต เพื่อชิงราชบังลังก์รวมทั้งราชินีเกอทรูด พระมารดาของเจ้าชายแฮมเลต บทละครมุ่งสำรวจเกี่ยวกับความวิกลจริตโดยแท้จริง และการแสร้งวิกลจริตโดยเกิดจากความโศกเศร้าทวีไปถึงความโกรธเกรี้ยว โครงเรื่องนั้นมีทั้งการทรยศ การล้างแค้น อศีลธรรมและการแต่งงานภายในครอบครัว ปีที่เช็คสเปียร์ประพันธ์บทละครแฮมเลตที่แน่ชัดยังเป็นที่ถกเถียงกันอยู่ บทละครที่รอดมาได้มีอยู่ด้วยกัน 3 ฉบับที่รู้จักกันในชื่อ First Quarto (Q1), Second Quarto (Q2) และ First Folio (F1) แต่ละฉบับนั้นต่างมีบรรทัดหรือฉากที่ขาดเกินกันไป เชคสเปียร์นั้นอาจจะได้เค้าโครงเรื่องมาจากตำนานของกษัตริย์แฮมเลท ที่เรื่องที่ถูกเล่าขานกันมาตั้งแต่สมัยศตวรรษที่ 13 จนมาถึงศตวรรษที่ 16 และส่วนหนึ่งอาจจะมาจากบทละครที่สาบสูญไปของยุคอลิซบีเธน ชื่ออูร์แฮมเลต (Ur-Hamlet)
เนื่องจากบทละครนี้มีการสร้างตัวละครไว้อย่างละเอียดลึกซึ้ง แฮมเลตจึงเป็นบทละครที่สามารถวิเคราะห์ตีความได้จากหลายมุมมอง ยกตัวอย่างเช่น มีผู้ตั้งข้อสังเกตมากว่าศตวรรษเกี่ยวกับความลังเลที่จะฆ่าลุงหรือกษัตริย์คลอดิอัสของแฮมเลต
เช่นเดียวกับที่บางกลุ่มสามารถตีความในมุมมองของสตรีนิยมในเรื่องของราชินีเกอทรูดและโอฟีเลีย ได้บทละครแฮมเลตเป็นบทละครที่มีความยาวที่สุดในบรรดาบทละครโศกนาฏกรรมของวรรณคดีอังกฤษ ระหว่างช่วงชีวิตของเชคสเปียร์บทละครนี้เป็นหนึ่งในงานที่ได้รับความนิยมมากที่สุดของเขาและยังถูกจัดให้เป็นหนึ่งผลงานที่ได้รับการนำไปเล่นละครเวทีมากที่สุด นอกจากนี้บทละครแฮมเลตยังมีส่วนสร้างแรงบันดาลใจให้แก่นักประพันธ์หลายคนเช่นโยฮัน ว็อล์ฟกัง ฟ็อน เกอเทอ ชาลส์ ดิกคินส์ และเจมส์ จอยซ์ เป็นต้น
เนื้อเรื่อง

กษัตริย์แห่งเดนมาร์กถูกพระเชษฐาพระนาม คลอดิอัส ลอบปลงพระชนม์เพื่อแย่งบัลลังก์และราชินี วิญญาณของกษัตริย์พระองค์นั้นจึงได้มาหาโอรสหรือเจ้าชายมีพระนาม แฮมเลต และบัญชาให้ล้างแค้นแทนพระองค์ เจ้าชายแฮมเลตกลัดกลุ้มพระทัยมากจึงแกล้งทำเป็นบ้าและผลักไสนางโอฟิเลีย หญิงสาวที่ตนหลงรัก ทรงวางแผนเปิดโปงคลอดิอัสโดยให้คณะละครเร่มาแสดงเรื่องราวเกี่ยวกับการลอบปลงพระชนม์ แฮมเลตได้ฆ่าโพโลนีอัส พ่อของโอฟิเลีย โดยเข้าใจผิดคิดว่าเป็นคลอดิอัส ส่วนคลอดิอัสก็วางแผนกำจัดเขาเช่นเดียวกันแต่ไม่สำเร็จ โอฟิเลียโดดน้ำตายเพราะความทุกข์ ลาเอร์เทสพี่ชายของโอฟิเลียท้าแฮมเลตดวลดาบ บทละครจบลงด้วยตัวละครสำคัญตายหมด สุดท้าย เจ้าชายฟอร์ทินบราส์แห่งนอร์เวย์ได้เข้ามาควบคุมสถานการณ์ทั้งหมด
รายชื่อท่าอากาศยานในประเทศกัมพูชา

เครื่องบินของสายการบินแคมโบเดียอังกอร์แอร์ สายการบินแห่งชาติของประเทศกัมพูชา
ท่าอากาศยานนานาชาติพนมเปญ
ท่าอากาศยานนานาชาติเสียมราฐ–อังกอร์
รายชื่อท่าอากาศยานในประเทศกัมพูชา โดยมีเพียงสามแห่งเท่านั้นที่ยังให้บริการเชิงพาณิชย์อยู่ ท่าอากาศยานถูกแห่งถูกควบคุมโดย State Secretariat of Civil Aviation
ดูเพิ่ม

รายชื่อสายการบินในประเทศกัมพูชา
การขนส่งในประเทศกัมพูชา
ค่าคงตัวบ็อลทซ์มัน

| ค่าคงตัวบ็อลทซ์มัน |
| --- | --- |
ลูทวิช บ็อลทซ์มัน
สัญลักษณ์:: kB
ค่าในหน่วยจูลต่อเคลวิน:: 1.380649×10−23 J⋅K−1
ค่าคงที่บ็อลทซ์มัน (อังกฤษ: Boltzmann constant; kB หรือ k) ตั้งตามชื่อของลูทวิช บ็อลทซ์มัน นักฟิสิกส์ชาวออสเตรีย เป็นค่าคงตัวทางฟิสิกส์ที่เกี่ยวข้องกับพลังงานระดับอนุภาคกับอุณหภูมิ มาจากค่าคงตัวของแก๊ส (R) หารด้วยค่าคงตัวอาโวกาโดร (NA)
k_{\mathrm {B} }={\frac {R}{N_{\rm {A}}}}\,
มีขนาดเท่ากับเอนโทรปี (พลังงานหารด้วยอุณหภูมิ)
ในการนิยามหน่วยฐานเอสไอใหม่ พ.ศ. 2562 มีการใช้ค่าคงตัวบ็อลทซ์มันในการให้นิยามใหม่ของหน่วยเอสไอโดยค่าที่ใช้ในการให้นิยามใหม่คือ 1.380649×10−23 J⋅K−1
ค่าในหน่วยอื่น

| ค่า | หน่วย | หมายเหตุ |
| --- | --- | --- |
| 1.380649×10−23 | J/K | นิยามโดยระบบหน่วยวัดระหว่างประเทศ, J/K = m2⋅kg/(s2⋅K) ในหน่วยฐานเอสไอ |
| 8.617333262×10−5 | eV/K | † |
| 2.083661912×1010 | Hz/K | (k/h) † |
| 1.380649×10−16 | erg/K | ในระบบระบบเซนติเมตร–กรัม–วินาที, 1 เอิร์ก = 1×10−7 จูล |
| 3.297623483×10−24 | cal/K | † 1 แคลอรี = 4.1868 จูล |
| 1.832013046×10−24 | cal/°R | † |
| 5.657302466×10−24 | ft lb/°R | † |
| 0.695034800 | cm−1/K | (k/(hc)) † |
| 3.166811563×10−6 | Eh/K | (Eh = ฮาร์ทรี) |
| 1.987204259×10−3 | kcal/(mol⋅K) | (kNA) † |
| 8.314462618×10−3 | kJ/(mol⋅K) | (kNA) † |
| −228.5991672 | dB(W/K/Hz) | 10 log10(k/(1 W/K/Hz)),† ใช้ในการคำนวณ สัญญาณรบกวนจอห์นสัน–นือควิสต์ |
| 1.536179187×10−40 | kg/K | หรือ k/c2, โดยที่ c คือ อัตราเร็วของแสง |
†เป็นค่าทศนิยมประมาณ 9 ตำแหน่ง
แสตมป์ตลก

แสตมป์ที่ชื่อ Inverted Jenny เป็น error สีน้ำเงินพิมพ์กลับหัว
แสตมป์ตลก (อังกฤษ error, freak, oddity หรือ variety) คือแสตมป์ที่เกิดความผิดพลาดระหว่างการออกแบบหรือการพิมพ์ ทำให้แสตมป์ที่พิมพ์ออกมาผิดจากที่ควรจะเป็น แสตมป์ตลกมีได้หลายแบบ
เกิดบางแผ่น

ความผิดพลาดในการพิมพ์แสตมป์บางแผ่น บางครั้งจะเรียกรวม ๆ ว่า EFO เป็นตัวอักษรย่อของความผิดพลาดสามประเภทรวมกัน คือ error, freak และ oddity ดังนี้
error เป็นความผิดพลาดซึ่งปรากฏกับแสตมป์หลาย ๆ ดวง เช่น กับแสตมป์ทั้งแผ่น ตัวอย่าง คือ พิมพ์สีผิด พิมพ์ซ้ำ พิมพ์กลับหัว ใช้สีผิด ไม่ได้ปรุรู เป็นต้น
freak เป็นความผิดพลาดที่เกิดกับแสตมป์บางดวง ไม่สามารถคาดเดาตำแหน่งที่ผิดพลาดได้ว่าอยู่ส่วนไหนของแผ่น เช่น กระดาษพับ ปรุรูเคลื่อนเพียงแนวเดียว (ไม่เกิดทั้งแผ่น) มีแมลงติดอยู่ใต้หมึกที่พิมพ์บนแสตมป์ เป็นต้น แสตมป์ Australia 2d king george V orange die 1 , 1920. มีบางอย่างฝังติดอยู่ในเนื้อกระดาษของแสตมป์ (ปรากฏอยู่ด้านบนเลข 2 ด้านขวา)
oddity เป็นความผิดพลาดเล็กน้อย เช่น พิมพ์สีเคลื่อนหรือปรุรูเคลื่อนไปเล็กน้อย แต่ยังไม่มากจนนับเป็น error
เกิดทุกแผ่น

ความผิดพลาดในแม่พิมพ์ที่ส่งผลให้แสตมป์ทุกแผ่นที่ตำแหน่งดังกล่าวเกิดผิดพลาด แสตมป์ตลกแบบนี้มีแนวโน้มที่จะเกิดเป็นจำนวนมาก ภาษาอังกฤษเรียก variety
การออกแบบที่ผิดพลาด

แสตมป์ที่ออกแบบผิดพลาด (design error) ตัวอย่างที่พบบ่อยเช่น ชื่อวิทยาศาสตร์ในแสตมป์ผิด ถึงแม้ว่าจะถูกจัดอยู่ในกลุ่ม error ในโลกตะวันตก แต่ในประเทศไทยจะไม่เรียกว่าเป็นแสตมป์ตลก เพราะเกิดขึ้นเป็นจำนวนมาก และอาจเกิดกับแสตมป์แบบดังกล่าวทุกดวงก็ได้ บางดวงมองผิวเผินอาจเห็นว่าออกแบบผิด แต่จริง ๆ แล้วเป็นความตั้งใจของนักออกแบบแสตมป์
ตัวอย่างแสตมป์ที่อาจเป็นความตั้งใจของนักออกแบบ เช่น แสตมป์ชุดรำไทย ของประเทศไทย (วันแรกจำหน่าย 15 กรกฎาคม พ.ศ. 2512) บนแสตมป์ดวงราคา 2 บาท (ภาพรำกระทบไม้) และ 3 บาท (ภาพรำโนรา) ทุกดวง ปรากฏว่าคนหนึ่งในภาพมีนิ้วมือข้างละ 6 นิ้ว อาจหมายถึงศิลปินมีชื่อเสียงซึ่งมีความผิดปกติดังกล่าวก็ได้
ตัวอย่างของแสตมป์ไทยที่มีความผิดพลาดเป็นจำนวนมาก คือ แสตมป์ชุด ที่ระลึกครบ 100 ปี พระวรวงศ์เธอ พระองค์เจ้าธานีนิวัต กรมหมื่นพิทยลาภพฤฒิยากร (วันแรกจำหน่าย 7 พฤศจิกายน พ.ศ. 2528) เป็นแสตมป์ชุดหนึ่งที่มีความผิดพลาดระหว่างการออกแบบแม่พิมพ์ พบว่าแสตมป์จำนวน 1 ล้านดวงจากทั้งหมด 4 ล้านดวง มีลวดลายกนก (ดูที่กรอบสีแดงที่ทำเครื่องหมายในรูป) ย้อนศรจากแสตมป์ปกติ
แสตมป์ดังกล่าวใน 1 แผ่นมีแสตมป์ 5 แถว แถวละ 10 ดวง พิมพ์เป็น 2 เพลต แสตมป์ในครึ่งแผ่นทางซ้ายเพลตที่หนึ่ง (นิยมเรียก แผ่นย้อน) เป็นแสตมป์ที่มีลวดลายผิดพลาด ส่วนที่เหลือ (ครึ่งแผ่นขวาของเพลตหนึ่ง และทั้งแผ่นของเพลตสอง) เป็นแสตมป์ลวดลายปกติ แสตมป์ดังกล่าวไม่ถือเป็นแสตมป์ตลกเพราะแสตมป์ที่พิมพ์ผิดเป็นจำนวนมากถึง 25% แต่จัดเป็นแสตมป์ธรรมดาที่มีภาพแตกต่างกัน 2 แบบ นักสะสมนิยมสะสมแสตมป์สองดวงติดกันตรงรอยต่อระหว่างลายแบบที่หนึ่งกับแบบที่สอง
ความหายาก

แสตมป์ก่อนที่นำมาจำหน่ายที่ไปรษณีย์มักผ่านการตรวจสอบหลายขั้นตอน ทั้งจากโรงพิมพ์แสตมป์ จนถึงไปรษณีย์ เมื่อค้นพบมักจะนำไปทำลาย ทำให้แสตมป์ตลกที่ผ่านการจำหน่ายมีจำนวนน้อยและหายาก จึงมีราคาสูงกว่าแสตมป์ปกติ
แสตมป์ตลกที่ไม่ผ่านการจำหน่ายจากไปรษณีย์ มักมาจากบุคคลภายในโรงพิมพ์หรือไปรษณีย์ลักลอบนำออกมาขายแทนที่จะไปทำลาย ในบางประเทศเช่นสหรัฐอเมริกาถือว่าแสตมป์ตลกดังกล่าวเป็นของที่ถูกขโมย เมื่อแสตมป์ตลกดวงใหม่ถูกค้นพบ จะมีการตรวจสอบอย่างละเอียดถึงที่มาแสตมป์ตลกนี้ ถ้าเป็นของที่ถูกขโมยจะถูกยึดกลับไปและผู้ที่ขโมยจะถูกดำเนินคดี ผู้ที่ยังครอบครองแสตมป์ดังกล่าวจึงไม่สามารถนำแสตมป์มาเปิดเผยในที่สาธารณะได้
ไปรษณีย์ของสหรัฐอเมริกา (United States Postal Service) เคยพิมพ์แสตมป์ตลกขึ้นมาเป็นจำนวนมาก หลังพบว่ามีแสตมป์ตลกดังกล่าวปรากฏขึ้นในท้องตลาด แสตมป์ดังกล่าวเป็นแสตมป์ที่ระลึกในการเสียชีวิตของ Dag Hammarskjöld อดีตเลขาธิการทั่วไปของสหประชาชาติ ซึ่งมีแสตมป์จำนวนหนึ่งพิมพ์สีเหลืองกลับหัว เพื่อกันไม่ให้แสตมป์ตลกนี้เป็นสิ่งหายาก จึงจงใจพิมพ์แสตมป์ตลกเป็นจำนวนมากถึง 40,270,000 ดวงออกจำหน่าย วิธีเดียวในการแยกแยะแสตมป์ตลกจริงกับแสตมป์ที่พิมพ์ขึ้นใหม่ คือดูจากวันที่ของตราประทับว่าประทับก่อนวันที่นำแสตมป์พิมพ์ใหม่ออกวางจำหน่ายหรือไม่
แสตมป์ตลกที่มีชื่อเสียง

แสตมป์ตลกที่มีชื่อเสียงมากที่สุดดวงหนึ่งของโลกคือ แสตมป์ที่ชื่อว่า Inverted Jenny เป็นแสตมป์ของประเทศสหรัฐอเมริกา วันแรกจำหน่าย 13 พฤษภาคม พ.ศ. 2461 เพื่อใช้กับอากาศไปรษณีย์ที่จะเปิดให้บริการปฐมฤกษ์เมื่อ 15 พฤษภาคม พ.ศ. 2461 ความผิดพลาดเกิดจากการพิมพ์สีแดง (กรอบนอก) และสีน้ำเงิน (กรอบใน) กลับหัวกลับหางกัน ราคาแสตมป์ดวงเดี่ยว ๆ อยู่ที่ประมาณ 150,000 ดอลลาร์สหรัฐเมื่อปี พ.ศ. 2546  แสตมป์ติดกับเป็นบล็อกสี่ดวงเคยมีการซื้อขายกันที่ราคา 2,970,000 ดอลลาร์สหรัฐเมื่อธันวาคม พ.ศ. 2548
แสตมป์ตลกดวงที่มีราคาสูงที่สุด (สถิติเมื่อปี พ.ศ. 2547) คือ Treskilling Yellow เป็นแสตมป์ราคา 3 skilling และเป็นแสตมป์ชุดแรกของประเทศสวีเดน ใช้งานระหว่าง พ.ศ. 2398 ถึง 2401 ปกติแสตมป์ราคานี้มีสีเขียวอมฟ้า แต่เกิดความผิดพลาดพิมพ์เป็นสีเหลือง เข้าใจว่าเกิดจากระหว่างการพิมพ์ แม่พิมพ์สำหรับแสตมป์ราคา 8 skilling ซึ่งใช้สีเหลืองเกิดชำรุดและแทนที่แม่พิมพ์แสตมป์ตำแหน่งดังกล่าวด้วย 3 skilling โดยไม่ตั้งใจ ไม่มีใครสังเกตพบความผิดพลาดนี้จนกระทั่งปี พ.ศ. 2429 ซึ่งพบแสตมป์นี้เพียงดวงเดียว ถึงแม้ว่ามีความพยายามค้นหาก็ไม่พบแสตมป์ตลกนี้อีก เคยมีการซื้อขายในปี พ.ศ. 2539 ด้วยราคา 2,500,000 ฟรังก์สวิส
แหล่งข้อมูลอื่น

Rick Miller, Errors versus errors, freaks and oddities
Inverted Center Stamps of the World
Errors, Freaks & Oddities Collectors' Club
แสตมป์ที่ระลึก Dag Hammarskjöld ของสหรัฐอเมริกาที่จงใจพิมพ์ขึ้น
แสตมป์ Treskilling Yellow
อันตรกิริยาพื้นฐาน

อันตรกิริยาพื้นฐาน (อังกฤษ: fundamental interaction; บางครั้งก็เรียกว่า แรงพื้นฐาน) ในทางฟิสิกส์ คือวิธีการที่อนุภาคชนิดเรียบง่ายที่สุดในเอกภพกระทำต่อกันและกัน อันตรกิริยานั้นจะถือว่าเป็นอันตรกิริยาพื้นฐานเมื่อมันไม่สามารถอธิบายในรูปแบบอันตรกิริยาอื่นใดได้อีก
มีอันตรกิริยาพื้นฐานอยู่ 4 ชนิดที่เรารู้จัก ได้แก่ แรงแม่เหล็กไฟฟ้า อันตรกิริยาอย่างเข้ม อันตรกิริยาอย่างอ่อน (บางครั้งก็เรียกว่า แรงนิวเคลียร์ชนิดเข้ม กับ แรงนิวเคลียร์ชนิดอ่อน) และแรงโน้มถ่วง แรงสามชนิดแรกนั้นสามารถอธิบายได้ในรูปแบบของกระบวนการคำนวณต่าง ๆ ด้วยทฤษฎีที่เรียกชื่อว่า ทฤษฎีการรบกวนของกลศาสตร์ควอนตัม โดยการพิจารณาการแลกเปลี่ยนโบซอนระหว่างอนุภาค
ตารางต่อไปนี้แสดงข้อมูลเบื้องต้นเกี่ยวกับอันตรกิริยาแบบต่าง ๆ ค่าของแรงสัมพัทธ์และระยะที่มีผลที่แสดงในตารางนี้ จะมีความหมายก็ต่อเมื่ออยู่ในกรอบการพิจารณาทางทฤษฎีเท่านั้น พึงทราบด้วยว่าข้อมูลในตารางนี้อ้างอิงจากแนวคิดหลักซึ่งยังเป็นหัวข้อวิจัยที่กำลังดำเนินการอยู่
ในฟิสิกส์แผนใหม่ อันตรกิริยาระหว่างอนุภาคมักจะอธิบายได้ในรูปของการแลกเปลี่ยนหรือการคายและดูดกลืนแบบต่อเนื่องของอะไรบางอย่างที่เรียก อนุภาคสนาม (field particles) หรือ อนุภาคแลกเปลี่ยน (exchange particles) ในกรณีอันตรกิริยาไฟฟ้าอนุภาคสนามก็คือ โฟตอน (photon) ในภาษาของฟิสิกส์แผนใหม่เรากล่าวว่าแรงแม่เหล็กไฟฟ้ามีโฟตอนเป็น สื่อ (mediated) หรือ พาหะ (carrier)  และโฟตอนก็เป็นอนุภาคสนามของสนามแม่เหล็กไฟฟ้า เช่นกัน แรงนิวเคลียร์อย่างเข้มก็มีสื่อเรียก
กลูออน (gluons) (ที่มีชื่อเช่นนี้ เพราะมัน “ยึดติด” นิวคลีออนไว้ด้วยกันเหมือนกาว) แรงนิวเคลียร์อย่างอ่อนมีอนุภาคสนามเป็นสื่อ ชื่อ W และ Z โบซอน (bosons) และแรงโน้มถ่วงมีอนุภาคสนามเป็นพาหะเรียก
แกรวิตอน (gravitons) อันตรกิริยาเหล่านี้ พิสัยและความเข้มสัมพัทธ์ของมัน
| อันตรกิริยา | ทฤษฎีที่ใช้อธิบาย | ตัวกลาง | ความแรงสัมพัทธ์ | พฤติกรรมที่ระยะไกล | ระยะได้รับผล (เมตร) |
| --- | --- | --- | --- | --- | --- |
| อันตรกิริยาอย่างเข้ม | ควอนตัมโครโมไดนามิกส์  (QCD) | กลูออน | 1038 |  {1}  | ≈ 10−15 |
| แม่เหล็กไฟฟ้า | ควอนตัมอิเล็กโตรไดนามิกส์  (QED) | โฟตอน | 1036 |  {\frac {1}{r^{2}}} | ∞ |
| อันตรกิริยาอย่างอ่อน | ทฤษฎีอิเล็กโตรวีค | โบซอน W และ Z | 1025 |  {\frac {d}{dr}}\left({\frac {\exp(-m_{W,Z}r)}{r}}\right) | < 10−15 |
| ความโน้มถ่วง | ทฤษฎีสัมพัทธภาพทั่วไป (GR) | กราวิตอน (ยังไม่ค้นพบ) | 1 |  {\frac {1}{r^{2}}} | ∞ |
ประภาส จารุเสถียร

| จอมพลประภาส จารุเสถียรป> จ., ส.ร., ม.ป.ช., ม.ว.ม. |
| --- | --- |


รองนายกรัฐมนตรี
ดำรงตำแหน่ง 1 มกราคม พ.ศ. 2501 – 20 ตุลาคม พ.ศ. 2501ดำรงตำแหน่งร่วมกับ  พระเจ้าวรวงศ์เธอ กรมหมื่นนราธิปพงศ์ประพันธ์ สุกิจ นิมมานเหมินทร์
นายกรัฐมนตรี: ถนอม กิตติขจร
ก่อนหน้า: ประยูร ยุทธศาสตร์โกศล ฟื้น รณนภากาศ ฤทธาคนี
ถัดไป: ถนอม กิตติขจร พระเจ้าวรวงศ์เธอ กรมหมื่นนราธิปพงศ์ประพันธ์
ดำรงตำแหน่ง 9 ธันวาคม พ.ศ. 2506 – 14 ตุลาคม พ.ศ. 2516ดำรงตำแหน่งร่วมกับ  พระเจ้าวรวงศ์เธอ กรมหมื่นนราธิปพงศ์ประพันธ์ พจน์ สารสิน
นายกรัฐมนตรี: ถนอม กิตติขจร
ก่อนหน้า: ถนอม กิตติขจร พระเจ้าวรวงศ์เธอ กรมหมื่นนราธิปพงศ์ประพันธ์
ถัดไป: สุกิจ นิมมานเหมินทร์
รัฐมนตรีว่าการกระทรวงมหาดไทย
ดำรงตำแหน่ง 23 กันยายน พ.ศ. 2500 – 14 ตุลาคม พ.ศ. 2516
นายกรัฐมนตรี: พจน์ สารสิน ถนอม กิตติขจร สฤษดิ์ ธนะรัชต์
ก่อนหน้า: เผ่า ศรียานนท์
ถัดไป: กมล วรรณประภา
ผู้บัญชาการทหารบก
ดำรงตำแหน่ง 1 ตุลาคม พ.ศ. 2507 – 1 ตุลาคม พ.ศ. 2516
ก่อนหน้า: ถนอม กิตติขจร
ถัดไป: กฤษณ์ สีวะรา
รักษาราชการแทนอธิบดีกรมตำรวจ
ดำรงตำแหน่ง 1 ตุลาคม พ.ศ. 2515 – 16 ตุลาคม พ.ศ. 2516
ก่อนหน้า: ประเสริฐ รุจิรวงศ์
ถัดไป: ประจวบ สุนทรางกูร
 
ข้อมูลส่วนบุคคล
เกิด: 25 พฤศจิกายน พ.ศ. 2455 จังหวัดอุดรธานี ประเทศสยาม
เสียชีวิต: 18 สิงหาคม พ.ศ. 2540 (84 ปี) กรุงเทพมหานคร ประเทศไทย
ศาสนา: เถรวาท
พรรคการเมือง: เสรีมนังคศิลา (2498–2500)  ชาติสังคม (2500–2501)  สหประชาไทย (2511–2514)
คู่สมรส: ไสว ปานประสิทธิ์
บุตร: 6 คน; รวมถึง สุภาพร กิตติขจร
บุพการี: พระยาพายัพพิริยกิจ (เป้า จารุเสถียร) (บิดา) เจ้าบัวตอง ณ ลำปาง (มารดา)
ลายมือชื่อ: 
ยศที่ได้รับการแต่งตั้ง
รับใช้:  ไทย
สังกัด: กองทัพบกไทย
ประจำการ: 2476–2516
ยศ:  จอมพล   จอมพลเรือ   จอมพลอากาศ  พลตำรวจเอก
บังคับบัญชา: กองทัพบก และกรมตำรวจ
ผ่านศึก: กบฏบวรเดช กรณีพิพาทอินโดจีน สงครามมหาเอเชียบูรพา

จอมพล ประภาส จารุเสถียร (25 พฤศจิกายน พ.ศ. 2455 – 18 สิงหาคม พ.ศ. 2540) นามเดิม ตุ๊ จารุเสถียร เป็นนายทหารและนักการเมืองชาวไทย ดำรงตำแหน่งจอมพลแห่งกองทัพบกไทย และรัฐมนตรีว่าการกระทรวงมหาดไทยในรัฐบาลของ จอมพล สฤษดิ์ ธนะรัชต์ และจอมพล ถนอม กิตติขจร อดีตกรรมการคณะกรรมการโอลิมปิกสากล
ประวัติ > ชีวิตส่วนตัว

จอมพล ประภาส เกิดเมื่อวันที่ 25 พฤศจิกายน พ.ศ. 2455 ณ ตำบลหมากแข้ง อำเภอเมืองอุดรธานี จังหวัดอุดรธานี เป็นบุตรของพระยาพายัพพิริยกิจ (เป้า จารุเสถียร) และเจ้าแม่บัวตอง ณ ลำปาง
จอมพล ประภาส สมรสกับท่านผู้หญิงไสว จารุเสถียร (สกุลเดิม ปานประสิทธิ์)
ประวัติ > การศึกษา > วิชาทหาร

จอมพล ประภาส จบการศึกษาจากโรงเรียนนายร้อยทหารบก ในปี พ.ศ. 2473 และวิทยาลัยป้องกันราชอาณาจักร ชุดที่ 1 ในปี พ.ศ. 2499
การรับราชการ > การทำงาน

จอมพล ประภาส รับราชการเป็นทหารบก เหล่าทหารราบ เขาได้รับการสนับสนุนจากจอมพล สฤษดิ์ ธนะรัชต์ นายกรัฐมนตรีในขณะนั้น เขาได้เลื่อนขั้นสู่ตำแหน่งที่สูงขึ้นอย่างรวดเร็ว ในปี พ.ศ. 2500 จอมพล สฤษดิ์ ธนะรัชต์ ได้แต่งตั้งเขาเป็นรัฐมนตรีว่าการกระทรวงมหาดไทย ซึ่งเขายังดำรงตำแหน่งนี้ต่อไปหลังจากการถึงแก่อสัญกรรมของจอมพล สฤษดิ์ ธนะรัชต์ ในปี พ.ศ. 2506 นายกรัฐมนตรีคนใหม่ คือ จอมพล ถนอม กิตติขจร ซึ่งลูกชายของเขาแต่งงานกับลูกสาวของจอมพล ประภาส จากปี พ.ศ. 2506 - พ.ศ. 2516 เขาดำรงตำแหน่งรองนายกรัฐมนตรี และผู้บัญชาการทหารบกควบคู่กันไป เขาเป็นที่รู้จักในเรื่องธุรกรรมทางการเงินที่ซับซ้อนและการวางกลยุทธ์ทางการเมืองที่แยบยล
การรับราชการ > ตำแหน่งราชการ > ราชการทหาร และตำรวจ

30 ธันวาคม พ.ศ. 2500 : แม่ทัพกองทัพภาคที่ 1
1 ตุลาคม พ.ศ. 2507 : รองผู้บัญชาการทหารสูงสุด และผู้บัญชาการทหารบก
1 ตุลาคม พ.ศ. 2515 : รักษาการอธิบดีกรมตำรวจ
การรับราชการ > ตำแหน่งราชการ > ราชการพิเศษ

18 มิถุนายน พ.ศ. 2489 : ราชองครักษ์เวร
23 กรกฎาคม พ.ศ. 2495 : นายทหารพิเศษประจำกรมทหารราบที่ 1 มหาดเล็กรักษาพระองค์
18 มกราคม พ.ศ. 2501 : ราชองครักษ์พิเศษ
24 กุมภาพันธ์ พ.ศ. 2503 : นายทหารพิเศษประจำกรมทหารม้าที่ 1 รักษาพระองค์
7 กันยายน พ.ศ. 2504 : โปรดเกล้าฯ ให้เป็นอธิการบดีจุฬาลงกรณ์มหาวิทยาลัย
13 มีนาคม พ.ศ. 2505 : นายทหารพิเศษประจำกรมทหารราบที่ 21 รักษาพระองค์
10 กุมภาพันธ์ พ.ศ. 2510 : โปรดเกล้าฯ ให้ดำรงตำแหน่งตุลาการศาลทหารสูงสุด
27 ธันวาคม พ.ศ. 2515 : โปรดเกล้าฯให้เป็น นายตำรวจราชสำนักพิเศษ
25 กรกฎาคม พ.ศ. 2516 : นายทหารพิเศษประจำกองพลที่ 1 รักษาพระองค์
10 ตุลาคม พ.ศ. 2516 - 14 ตุลาคม พ.ศ. 2516 : ผู้อำนวยการศูนย์ปราบจลาจลที่กองอำนวยการป้องกันและปราบปรามคอมมิวนิสต์ สวนรื่นฤดี
การรับราชการ > ตำแหน่งราชการ > การเมือง

30 พฤศจิกายน พ.ศ. 2495 : สมาชิกสภาผู้แทนประเภท 2
31 มีนาคม พ.ศ. 2500 : รัฐมนตรีช่วยว่าการกระทรวงมหาดไทย
23 กันยายน พ.ศ. 2500 : รัฐมนตรีว่าการกระทรวงมหาดไทย
1 มกราคม พ.ศ. 2501 : รองนายกรัฐมนตรี และรัฐมนตรีว่าการกระทรวงมหาดไทย
10 กุมภาพันธ์ พ.ศ. 2502 : รัฐมนตรีว่าการกระทรวงมหาดไทย
11 ธันวาคม พ.ศ. 2506 : รองนายกรัฐมนตรี และรัฐมนตรีว่าการกระทรวงมหาดไทย
11 มีนาคม พ.ศ. 2512 : รองนายกรัฐมนตรี และรัฐมนตรีว่าการกระทรวงมหาดไทย
19 มีนาคม พ.ศ. 2515 : รองนายกรัฐมนตรี และรัฐมนตรีว่าการกระทรวงมหาดไทย
การรับราชการ > ยศทหาร และตำรวจ

1 ตุลาคม พ.ศ. 2476 : พระราชทานยศ"ร้อยตรี"
1 เมษายน พ.ศ. 2478 : พระราชทานยศ"ร้อยโท"
27 ตุลาคม พ.ศ. 2479 : โอนเป็นตำรวจปรับยศเป็น"ร้อยตำรวจเอก"
1 เมษายน พ.ศ. 2480 : โอนกลับเป็นทหารปรับยศเป็น"ร้อยเอก"
1 กรกฎาคม พ.ศ. 2487 : พระราชทานยศ "พันโท"
1 มกราคม พ.ศ. 2491 : พระราชทานยศ "พันเอก"
1 มกราคม พ.ศ. 2500 : พระราชทานยศ "พลโท"
1 เมษายน พ.ศ. 2502 : พระราชทานยศ "พลเอก"
1 ตุลาคม พ.ศ. 2515 : พระราชทานยศให้เป็นพลตำรวจเอก
1 มิถุนายน พ.ศ. 2516 : พระราชทานยศจอมพล จอมพลเรือ และจอมพลอากาศ